              Zápisnica
zo zasadnutia Obecného zastupiteľstva v Bohdanovciach nad Trnavou
konaného dňa 23. júna 2015.

_________________________________________________________________________________
Prítomní poslanci: Mária Hlbocká, Oľga Jakubcová, Helena Kočiská, Bc. Božena Ryšková, Monika 

         Siantová, Mgr. Novák, Mgr. Juraj Janček, PhD., Ivan Bočko
Ospravedlnení poslanci: Peter Mračka  
Program rokovania:

1. Otvorenie zasadnutia obecného zastupiteľstva a schválenie programu rokovania.

2. Voľba návrhovej komisie a overovateľov zápisnice.

3. Prehľad prijatých uznesení z predchádzajúcich zasadnutí OZ.

4. Rozpočtové opatrenie starostu obce č. 4 a Rozpočtové opatrenie obce č. 5.

5. Zasadnutia komisií pri OZ.

6. VZN č. 21 o chove zvierat – protest prokurátora.

7. Správa o stave pripravovaných projektov rozvoja obce a podaných žiadostiach o NFP.

8. Výsledok hospodárenie spoločného obecného úradu v stavebnej a sociálnej oblasti.

9. Rozhodnutie o prevode majetku obce z dôvodu osobitného zreteľa.

10. Návrh plánu kontrolnej činnosti hlavnej kontrolórky obce Bohdanovce nad Trnavou na 2. polrok 2015.

11. Rôzne.

12. Diskusia.

13. Uznesenia OZ.

14. Záver rokovania OZ.

Ad. 1. Starosta obce privítal prítomných poslancov a hlavnú kontrolórku obce a zoznámil ich s programom zasadnutia OZ, do ktorého  navrhol vložiť ďalší bod – 10. Návrh plánu kontrolnej činnosti hlavnej kontrolórky obce Bohdanovce nad Trnavou na 2. polrok 2015. 
Obecné zastupiteľstvo schválilo zmenený program zasadnutia pomerom hlasov:  7 – za, 0 – proti, 0 – zdržal sa. 
Ad.2. Do návrhovej komisie boli navrhnutí p. Kočiská a p. Bočko. Návrhová komisia bola schválená pomerom hlasov: 5 – za, 0 – proti, 2 – zdržal sa.
Ako overovatelia zápisnice boli navrhnutí p. Jakubcová a p. Siantová. Overovatelia zápisnice boli schválení pomerom hlasov: 5 – za, 0 – proti,  2 – zdržal sa.
Ad.3. Starosta obce podrobne rozobral prijaté uznesenia zo zasadnutí OZ, ktoré sa konali v dňoch 28.5.2015 a 24.4.2015 a skonštatoval, že všetky prijaté uznesenia sú splnené, alebo sú v štádiu plnenia – nik z prítomných poslancov nemal k danému bodu rokovania pripomienky.
Na rokovanie sa dostavil Mgr. Novák.

Ad.4. Starosta obce vysvetlil poslancom nutnosť úpravy rozpočtu. Obec sa nachádza v období, kedy je nutné včas sa pripraviť a potom aktívne reagovať na výzvy, na základe ktorých potom môže uskutočniť investičné akcie väčších rozmerov – tieto situácie sa nedajú vopred zapracovať do rozpočtu, pretože výzvy nie sú známe vopred a treba vhodne reagovať  na vzniknutú situáciu. Investičné akcie, ktoré obec rozbieha – viď. Ad. 7. – sú z dlhodobého hľadiska pre obec veľkým prínosom, a bola by chyba, keby obec tieto možnosti nevyužila a bola by nepripravená. V prvom rade ide o prípravu projektovej dokumentácie na rôzne investície, bez ktorých nie je možné vstúpiť do takýchto veľkých projektov. V súčasnosti ide o prípravu PD na rozšírenie MŠ o ďalšiu triedu, zväčšenie kapacity jedálne MŠ a zabezpečenie sociálnych zariadení k novo vybudovanej triede, zmenu PD na vybudovanie multifunkčného ihriska, rozšírenie kamerového systému obce, prípravu žiadosti na dobudovanie obecnej kanalizácie ....
Rozpočtové opatrenie starostu obce č. 4  bolo vzaté na vedomie a  Rozpočtové opatrenie obce č. 5. bolo  schválené uznesením OZ č. 17/2015.

Ad.5. Zápisnice z komisií pri OZ boli zaslané poslancom v materiáloch. Komisia na ochranu verejného záujmu zasadala pred zasadnutím OZ – jej predseda Mgr. Janček, PhD. prečítal výrok komisie týkajúci sa odovzdaných majetkových priznaní vedúcich zamestnankýň obce, ktorý poslanci vzali na vedomie.
Ad.6. Starosta vysvetlil poslancom dôvod protestu prokurátora JUDr. Kleimana voči VZN č. 21 o chove zvierat na území obce Bohdanovce nad Trnavou. Poslanci sa dohodli uznesením č. 18/2015 toto VZN zrušiť.
Ad.7. Starosta obce sa vrátil k téme pripravovaných projektov, ktoré zhrnul do nasledovných bodov:

- rekonštrukcia verejného osvetlenia – nutnosť získania indikatívneho úveru, ktorý by mal byť po refundácii nákladov splatený vybranému bankovému subjektu, žiadosť o NFP bola podaná na MH SR dňa 15.6.2015,

- rekonštrukcia a prístavba MŠ – nutnosť zabezpečiť projektovú dokumentáciu (p. Hlbocká upozornila na nedostatočné skladové priestory MŠ),
- viacúčelové ihrisko – nutnosť zabezpečiť a pripraviť plochu pre výstavbu ihriska,

- rekonštrukcia a oplotenie zberného dvora – napriek nevyhovujúcemu miestu – nutnosť zúčastniť sa tejto výzvy a vypracovať PD (vybudovať bariérové oplotenie, ktoré by bolo doplnené stálou zeleňou),

- splašková kanalizácia – ide o dlhodobý projekt, ku ktorému je pripravená PD, nutnosť zapracovania do rozpočtu obce pre nasledujúce rozpočtové obdobie a reagovať na výzvy,

- oprava strechy KD – zistiť rozsah potrebných prác súvisiacich s investíciou – izolácie, zateplenie KD, klampiarske práce a prekrytie vchodu do KD, úprava schodiska atď., požadované fin. prostriedky z Úradu vlády sú už na účte obce (dotácia 25 000,-€),

- rozšírenie kamerového systému v obci na objekty cintorína a areálu TJ, získaná dotácia 2 100,-€ z MV SR na zamedzenie kriminality v obci.

Ad.8. Výsledok hospodárenia spoločného obecného úradu v stavebnej a sociálnej oblasti bol zaslaný poslancom v materiáloch pred zasadnutím OZ a nik z prítomných poslancov nemal k nemu pripomienky.
Ad.9. Starosta obce informoval poslancov o prijatej žiadosti Jany Grežďovej, ktorá žiada o odkúpenie obecného pozemku p. č. 291/7 o výmere 72 m2, ktorý by sa stal súčasťou dvora k plánovanej výstavbe RD. Nakoľko pozemok vznikol regulácou riečky Trnávky, nemá žiadne využitie  a  k pozemku nie je  iný prístup ako z pozemku žiadateľky, poslanci uznesením č. 19/2015 – rozhodli o jeho odpredaji formou prevodu z dôvodu osobitného zreteľa.
Ad.10. Hlavná kontrolórka obce PhDr. Opáleková predstavila Návrh plánu kontrolnej činnosti kontrolórky obce Bohdanovce nad Trnavou na 2. polrok 2015 – nik z prítomných poslancov nemal k materiálu pripomienky.

Ad.11. Starosta obce oboznámil poslancov so žiadosťou manželov Heleny a Ľudovíta Kočiských, ktorí požiadali o prenájom obecného pozemku p. č. 777/13 – poslanci schválili prenájom pozemku uznesením č. 20/2015.
Starosta obce informoval poslancov so všetkými dôležitými udalosťami v živote obce od posledného zasadnutia OZ – poslanci vzali tieto skutočnosti na vedomie. Na záver tohto bodu informoval starosta obce poslancov o uskutočnených pracovných cestách organizovaných OIK JE Jaslovské Bohunice v jadrovej elektrárni Temelín a vo Viedni zameranej na jadrové elektrárne a ich bezpečnosť z pohľadu Medzinárodnej agentúry pre atómovú energiu (MAAE)  a  ZMO regiónu JE Jaslovské Bohunice zameranej na úložisko jadrového odpadu v Španielsku v meste El Cabril .
Ad.12. Do diskusie sa prihlásili:
- p. Hlbocká – informovala o príprave petície za zrušenie hracích automatov na území obce a upozornila na zveľaďovanie verejných priestranstiev v okolí obecných nájomných bytov v réžii p. Homolovej, ktorá venuje svoj čas a financie na úpravu širokého okolia a zároveň vyjadrila poďakovanie za túto, nie bežne vídanú snahu jedinca o skrášlenie svojho okolia,
- starosta obce – o tejto aktivite p. Homolovej vie a podporuje ju, navrhol poslancom pripraviť aj  iných vhodných kandidátov, ktorí by boli ocenení obcou.  
Ad. 13. Uznesenia OZ poslanci schválili.
Ad.14. Starosta obce poďakoval všetkým poslancom za účasť a za spoluprácu. 
Bohdanovce nad Trnavou, 23.6.2015.
Zapísala: Ing. Elena Marešová

